SET พุ่งแรง 15 จุด รับแรงหนุน Bond yield อ่อนตัว – บาทแข็ง
SET พุ่งแรง 15 จุด รับแรงหนุน Bond yield อ่อนตัว – บาทแข็ง
19 เม.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.47 น. อยู่ที่ระดับ 1,563.54 จุด บวก 14.58 จุด หรือ 0.94% ด้วยมูลค่าการซื้อขาย 2.51 หมื่นล้านบาท
ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นกว่า 10 จุด เป็นเทคนิคเคิลรีบาวด์หลังปรับตัวลงไปมากแล้ว ซึ่งเป็นไปในทิศทางเดียวกับตลาดหุ้นในภูมิภาคเอเชียที่เช้านี้ส่วนใหญ่เคลื่อนไหวในแดนบวก โดยได้แรงหนุนจากอัตราผลตอบแทนพันธบัตร (Bond yield) สหรัฐฯอ่อนลง และเงินดอลลาร์สหรัฐฯอ่อนค่า ขณะที่เงินบาทแข็งค่าขึ้น
นอกจากนี้ บ้านเราก็ได้แรงหนุนจากที่มาตรการภาครัฐฯในการควบคุมการแพร่ระบาดไวรัสโควิด-19 ที่ออกมาไม่มีเคอร์ฟิว และไม่มีล็อกดาวน์ มีเพียงมาตรการที่เข้มงวดขึ้น ทำให้ตอนนี้ต้องรอดูว่าจำนวนผู้ติดเชื้อจะลดลงหรือไม่ ซึ่งถ้าจำนวนผู้ติดเชื้อต่ำกว่าระดับ 1 พันคนต่อวัน ถือเป็นทิศทางที่ดี
พร้อมให้แนวรับ 1,545 จุด ส่วนแนวต้าน 1,579 จุด